Peter Sunde

Peter Sunde Kolmisoppi (født 13. september 1978 i Uddevalla; også kjent under aliaset brokep) er en norsk og finsk dataspesialist og en av personene som frontet BitTorrent–nettstedet The Pirate Bay. Han er broren til forfatteren Mats Kolmisoppi.
Liv og virke
Bakgrunn
I barndommen flyttet Sunde mye rundt i Norden. Allerede som niåring begynte han å programmere, og hadde svært gode resultater på skolen. På gymnaset valgte likevel Sunde å droppe ut, og ble programmerer på heltid. 

Han fikk så fast jobb i kommunen, før han under IT-bobla deltok i oppbygningen av den svenske portalen Tjohoo. Senere arbeidet han for Siemens i Norge med datahåndtering i forbindelse med selskapets røntgenmaskiner. han hadde flere innvendinger til arbeidsmåten, blant annet mot at pasientopplysninger ble sendt ukryptert. Han vant ikke frem med kritikken.  

Etter å blitt sykemeldt i forbindelse med overarbeid begynte han å interessere seg for piratbevegelsen, og ble aktiv i Piratbyrån og The Pirate Bay.

Pirate Bay
Sunde ble deretter The Pirate Bays ansikt utad.

Den 31. januar 2008 ble Sunde sammen med Fredrik Neij, Gottfrid Svartholm og Carl Lundström tiltalt i Sverige for medvirkning og forberedelse til opphavsrettsbrudd via The Pirate Bay. Rettssaken startet mandag den 16. februar 2009, og de fire tiltalte nektetvstraffeskyld og hevder at Pirate Bay må anses som en søkemotor og at intet opphavsrettsbeskyttet materiale finnes på nettstedets servere. 

Den 17. april 2009 ble de fire dømt til ett års fengsel hver, samt totalt 30 millioner kroner i solidarisk erstatning til de musikk-, film- og plateselskap som fremsatte krav i søksmålet. Dommen ble anket, og Sundes fengselsdom ble redusert til åtte måneder - skjønt erstatningsbeløpet øket. Ytterlige anker ble avvist.

Dokumentarfilmeren Simon Klose fulgte blant andre Peter Sunde for å lage filmen TPB AFK om piratbevegelsen og hendelsene omkring rettssaken.

Senere, i 2012, etterlyste Interpol Sunde, som ikke hadde sonet ferdig og var gått i skjul. Den 31. mai 2014 ble Peter Sunde arrestert nær Malmö år på rømmen. Politiet hadde sporet ned Peter og derav raidet en gård ved Oxie i Skåne der de fant ham. Peter Sunde ble satt i fengselet Västervik Norra. Han ble løslatt den 10. november 2014.

Etter dette har Peter Sunde utvilket en karriere bygget på sine omfattende datakinnskaper.

 Referanser 

 Kilder 

 «Snabbguide – allt du behöver veta om rättegången» Svenska Dagbladet 15.02.09
 «Jag känner inte att jag gör något fel» Sydsvenskan 07.02.09

 Eksterne lenker 



Kategori:Personer i databransjen
Kategori:The Pirate Bay
Kategori:Fødsler i 1978
Kategori:personer fra Uddevalla
Kategori:personer fra Bergen kommune
Kategori:personer fra Lidköpings kommun